Na temelju članka 97. stavka 4. Statuta SVEUČILIŠTA U ZAGREBU PRIRODOSLOVNO – MATEMATIČKOG FAKULTETA, , KLASA: 007-02/23-01/19, URBROJ: 251-58-10203-23-2 od 3. srpnja 2023., na prijedlog Fakultetskog kolegija od \_\_\_\_\_\_\_\_\_., dekan je donio

PRAVILNIK O VREDNOVANJU RADA ASISTENATA I VIŠIH ASISTENATA SVEUČILIŠTA U ZAGREBU PRIRODOSLOVNO-MATEMATIČKOG FAKULTETA

1. OPĆE ODREDBE

 Članak 1.

1. Ovim Pravilnikom Sveučilišta u Zagrebu Prirodoslovno-matematičkog fakulteta (u daljnjem tekstu: Fakultet) uređuju se sadržaj, kriteriji te postupak usvajanja izvješća u postupku vrednovanja rada asistenata i viših asistenata.
2. Izrazi koji se rabe u ovom Pravilniku, a imaju rodno značenje, koriste se neutralno i odnose se na muški i ženski rod.

Članak 2.

1. Pod pojmom asistenta, u smislu ovog Pravilnika, smatra se osoba izabrana na suradničko radno mjesto asistenta na Fakultetu.
2. Pod pojmom višeg asistenta, u smislu ovog Pravilnika, smatra se osoba izabrana na suradničko radno mjesto višeg asistenta na Fakultetu.
3. Pod pojmom mentora, u smislu ovog Pravilnika, smatra se osoba izabrana na znanstveno-nastavno radno mjesto na Fakultetu s kojom asistent i viši asistent kontinuirano surađuje te koja prati i vrednuje uspješnost istih u znanstvenom te nastavnom radu, kao i uspješnost asistenta u pohađanju doktorskog studiju (dalje: institucijski mentor).

Članak 3.

1. Institucijskog mentora imenuje ovlašteno Vijeće odsjeka na prijedlog odsječkog kolegija odnosno na prijedlog voditelja projekta ako su asistent odnosno viši asistent zaposleni za rad na projektu na teret sredstava projekta.
2. U slučaju imenovanja druge osobe za mentora asistenta u postupku prihvaćanja teme doktorske disertacije, ako je navedeni mentor asistenta zaposlenik Fakulteta na znanstveno-nastavnom radnom mjestu, isti preuzima sva prava i obveze institucijskog mentora, a institucijskom mentoru prestaju sva prava i obveze.
3. Asistent odnosno viši asistent može, i to iz opravdanih razloga, za vrijeme trajanja radnog odnosa samo jedanput zatražiti promjenu institucijskog mentora, na temelju pisanog i obrazloženog zahtjeva.
4. Institucijski mentor može, i to iz opravdanih razloga, zatražiti razrješenje od dužnosti institucijskog mentora, na temelju pisanog i obrazloženog zahtjeva.
5. O zahtjevu za promjenu i/ili razrješenje institucijskog mentora iz prethodnih stavaka ovog članka odlučuje ovlašteno Vijeće odsjeka.
6. U slučaju promjene i/ili razrješenja institucijskog mentora iz prethodnog stavka ovog članka, novi institucijski mentor imenuje se na način i u skladu sa stavkom 1. ovog članka.
7. VREDNOVANJE RADA ASISTENATA I VIŠIH ASISTENATA

Članak 4.

1. Rad asistenta ocjenjuje se najmanje jednom godišnje temeljem pisanog izvješća institucijskog mentora.
2. Izvješće institucijskog mentora u kojem se vrednuje asistentova uspješnost u znanstvenom i nastavnom radu, kao i uspješnost na doktorskom studiju, institucijski mentor podnosi nadležnom Vijeću odsjeka. Prvo izvješće o radu asistenta podnosi se u roku najkasnije 12 mjeseci od sklapanja ugovora o radu, a svako sljedeće u roku od najkasnije 12 mjeseci od dana usvajanja prethodnog izvješća.
3. Izvješće iz prethodnog stavka ovog članka sadrži:
* podatke o uspješnosti znanstvene i nastavne aktivnosti u kojima je asistent sudjelovao u razdoblju na koje se izvješće odnosi,
* podatke o uspješnosti na doktorskom studiju,
* kratki osvrt na ukupnu kvalitetu rada asistenta.
1. Na temelju pisanog izvješća iz stavaka 2. i 3. ovog članka nadležno Vijeće odsjeka predlaže dekanu donošenje pozitivnog ili negativnog rješenja o ocjeni rada asistenta. Rješenje se donosi bez odgode, a najkasnije u roku od 30 dana od zaprimanja prijedloga Vijeća odsjeka. Protiv ovoga rješenja nije dopuštena žalba, ali može se pokrenuti upravni spor.
2. Asistentu koji je dvije godine uzastopno ocijenjen negativno, danom izvršnosti rješenja prestaje radni odnos u skladu sa zakonom koji uređuje radni odnos.

 Članak 5.

1. Rad višeg asistenta ocjenjuje se najmanje jednom godišnje temeljem pisanog izvješća institucijskog mentora.
2. Izvješće institucijskog mentora u kojem se vrednuje uspješnost višeg asistenta u znanstvenom i nastavnom radu podnosi se nadležnom Vijeću odsjeka. Prvo izvješće o radu višeg asistenta podnosi se u roku od najkasnije 12 mjeseci od sklapanja ugovora o radu, a svako sljedeće u roku od najkasnije 12 mjeseci od dana usvajanja prethodnog izvješća, pod uvjetom da je viši asistent još u radnom odnosu.
3. Izvješće iz prethodnog stavka ovog članka sadrži:
* podatke o uspješnosti znanstvene i nastavne aktivnosti u kojima je viši asistent sudjelovao u razdoblju na koje se izvješće odnosi,
* kratki osvrt na ukupnu kvalitetu rada višeg asistenta.
1. Na temelju pisanog izvješća iz stavaka 2. i 3. ovog članka nadležno Vijeće odsjeka predlaže dekanu donošenje pozitivnog ili negativnog rješenja o ocjeni rada višeg asistenta. Rješenje se donosi bez odgode, a najkasnije u roku od 30 dana od zaprimanja prijedloga Vijeća odsjeka. Protiv ovoga rješenja nije dopuštena žalba, ali može se pokrenuti upravni spor.
2. Višem asistentu koji je dvije godine uzastopno ocijenjen negativno, danom izvršnosti rješenja prestaje radni odnos u skladu sa zakonom koji uređuje radni odnos.
3. PRIJELAZNE I ZAVRŠNE ODREDBE

Članak 6.

Odredbe članka 5. ovog Pravilnika na jednak način se odnose na osobe u suradničkom zvanju i odgovarajućem radnom mjestu poslijedoktoranda, a koje su zatečene u radnom odnosu na Fakultetu na dan stupanja na snagu ovog Pravilnika.

Članak 7.

Ovaj Pravilnik stupa na snagu osmog dana od dana objavljivanja na oglasnoj ploči i na internetskoj stranici

Fakulteta.

KLASA: DEKAN

URBROJ:

U Zagrebu, \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 Prof. dr. sc. Mirko Planinić

Ovaj Pravilnik objavljen je na oglasnoj ploči i na internetskoj stranici Fakulteta dana \_\_\_\_\_\_\_\_\_\_\_\_. te stupa na snagu dana \_\_\_\_\_\_\_\_\_\_\_\_\_\_.